b'\n_START_ARTICLE_\nDivizijski general (Poljska)\n_START_PARAGRAPH_\nDivizijski general (poljsko Genera\xc5\x82 dywizji; poljska izgovorjava [\xc9\xa1\xc9\x9b\xcb\x88n\xc9\x9braw br\xc9\xa8\xcb\x88\xc9\xa1ad\xc9\xa8]; kratica gen.dyw.) je drugi najni\xc5\xbeji generalski dvozvezdni \xc4\x8din Poljske kopenske vojske in Poljskega vojnega letalstva. Zaradi razvoja \xc4\x8dinovne hierarhije je bil \xc4\x8din enakovreden \xc4\x8dinu generalmajorja ali generalporo\xc4\x8dnika; trenutno ustreza \xc4\x8dinu generalmajorja in v okviru Natovega STANAGA 2116 spada v razred 0F-07. \xc4\x8cin divizijskega generala je nadrejen \xc4\x8dinu brigadnega generala in podrejen \xc4\x8dinu korpusnega generala. Enakovreden je \xc4\x8dinu viceadmirala Poljske vojne mornarice._NEWLINE_Oznaka \xc4\x8dina je sestavljena iz t. i. generalske vijuge (poljsko w\xc4\x99\xc5\xbcyk generalski; [\xcb\x88v\xc9\x9b\xcc\x83\xca\x90\xc9\xa8k \xc9\xa1\xc9\x9bn\xc9\x9b\xcb\x88ralsk\xca\xb2i]), nad katero se nahajata dve peterokraki zvezdi._NEWLINE_V skladu s trenutno zakonodajo divizijske generale imenuje predsednik Republike Poljske na predlog predsednika Vlade Poljske.'